มิสแฟบิวลัสไทยแลนด์

มิสแฟบิวลัสไทยแลนด์ (อังกฤษ : Miss Fabulous Thailand) หรือมิสฟ้าบุญเลิศ เป็นการประกวดนางงามที่นำเสนอในรูปแบบรายการเรียลลิตี้ เพื่อเปิดโอกาสให้ผู้หญิงหรือ LGBTQIA+ ที่มีความฝันที่จะเป็นนางงาม อายุระหว่าง 18 ถึง 80 ปี สามารถเข้าร่วมประกวดได้โดยมีสำนักงานใหญ่ตั้งอยู่ในเชียงใหม่,ประเทศไทย ซึ่งจัดประกวดครั้งแรกในปี ค.ศ. 2022 และมีคุณไบรอัน ตัน เป็นประธานกองประกวด

ประวัติ 
มิสแฟบิวลัสไทยแลนด์ เป็นการประกวดนางงามระดับประเทศไทย โดยคุณไบรอัน ตัน นายแบบ นักร้อง นักแสดง อินฟลูเอนเซอร์ ยูทิวบ์เบอร์ของเมืองไทย เป็นประธานกองประกวด เพื่อค้นหาผู้ที่มีความสวยในแบบฉบับของตนเอง และมีความมั่นใจ ไม่มีการคำนึงถึงรูปร่างและสัดส่วน โดยผู้ที่ได้รับตำแหน่งมิสแฟบิวลัสไทยแลนด์จะได้รับรางวัลเงินสด 300,000 บาท มงกุฎเกียรติยศ Miss Fabulous Thailand มูลค่า 1,000,000 บาทเป็นเวลา 1 ปี พร้อมเซ็นสัญญาเป็นบุคลากรในบริษัท ไบรอัน ตัน เวิลด์ จำกัด เป็นเวลา 1 ปี

Regional Director ประจำภาค

รูปแบบการแข่งขัน 
เป็นการแข่งขันโดยการเก็บคะแนนสะสม โดยการสะสมคะแนนจะมาจากการทำ Campaign หรือ Challenges ของรายการ 60% และคะแนนโหวตจากผู้ชมทางบ้าน 40% (ในปี 2022 คะแนนจากการทำ Campaign หรือ Challenges ของรายการ 50% และคะแนนโหวตจากผู้ชมทางบ้าน 50%)

การคัดเลือก 
ในปี 2022 เป็นการคัดเลือกผู้เข้าประกวดแบบ Face-To-Face โดยมีไบรอัน ตัน หยาดพิรุณ และเอ๋ใส เป็นคณะกรรมการ โดยคัดเลือกจากไหวพริบในการตอบคำถามที่คณะกรรมการถาม จาก 40 คน ให้เหลือเพียง 10 คน เป็นผู้เข้าประกวดในรายการ

ในปี 2023 เป็นต้นไป เป็นการคัดเลือกแบบรายภาค โดยมี Regional Director ประจำภาคเป็นผู้คัดเลือกภาคละ 3 คน เพื่อเป็นผู้เข้าประกวดในรายการ รวม 12 คน โดยการแข่งขันในแต่ละภาคก็จะเป็นการแข่งขันแบบเรียลลิตี้ ที่อิงจากเวทีหลัก 

ในซีซั่น 3 ได้เปิดรับสมัครผู้เข้าแข่งขันจำนวน 16 คน ซึ่งมาจากการประกวดในระดับภาค ภาคละ 3 คน และมาจาก Wild Card 4 คนที่มีคะแนนโหวตสูงสุด 4 อันดับแรกจากการทำ Mini Campaign ในทุก ๆ สัปดาห์ควบคู่กับการประกวดในระดับภาค โดยผู้เข้าประกวดทั้ง 4 คน จะมีสิทธิ์เลือกภาคว่าจะอยู่ภาคใด

การแข่งขันในรายการ 
หัวใจหลักสำคัญของรายการคือ การทำแคมเปญ โดยในทุก ๆ ตอน ผู้เข้าประกวดจะต้องได้รับการทำแคมเปญทุกคน 

ในตอนที่ 1 ผู้เข้าประกวดทุกคนจะได้ถ่าย วิดีโอแฟชั่น เพื่อเป็นวิดีโอแนะนำตัวในการเปิดรายการในแต่ละตอน

และในแต่ละตอนผู้เข้าแข่งขันแต่ละคนจะได้เตรียมความพร้อมก่อนทำแคมเปญ เรียกว่า ชาเลนจ์ (challenge) โดยมีผู้ตัดสินการทำชาเลนจ์เพียงคนเดียวคือ ไบรอัน ตัน ซึ่งใครทำชาเลนจ์ได้ดีที่สุด ก็จะได้รับสิทธิพิเศษ เช่น การเลือกชุดให้ผู้เข้าประกวดคนอื่นและตนเอง เลือกลำดับการทำแคมเปญ หรือ ได้รับคะแนนเก็บมากที่สุด

หลังจากทำชาเลนจ์ ก็จะเป็นการแข่งขันใหญ่ซึ่งเรียกว่า การทำแคมเปญ (campaign) ซึ่งเป็นโจทย์ท้าทายความสามารถของผู้เข้าประกวด เพื่อให้ผู้เข้าประกวดได้โชว์ศักยภาพและความสามารถของตนเอง โดยมีคณะกรรมการภายนอกร่วมตัดสิน ตั้งแต่ปี 2023 เป็นต้นไป RD ของแต่ละภาคจะเป็นผู้ช่วยเหลือและกำกับลูกทีมของตนเองเพื่อให้ได้มาซึ่งชัยชนะในแต่ละแคมเปญ โดยมีกรรมการตัดสินเพียงคนเดียวคือ ไบรอัน ตัน

เมื่อเสร็จสิ้นจากการทำแคมเปญ ก็จะเป็นการประกาศผลคะแนน ซึ่งผู้ที่ทำได้ดีที่สุดจะได้รับคะแนนมากที่สุด และผู้ที่ทำดีรองลงมา จะได้รับคะแนนที่น้อยกว่ากันลดหลั่นลงมาคนละ 1 คะแนน และผู้ที่ทำได้แย่ที่สุด 2 คนสุดท้าย ซึ่งเรียกว่า Bottom Two โดยในปี 2022 Bottom Two จะถูกผู้เข้าประกวดคนอื่น ๆ โหวตเพื่อเลือกว่าจะให้ใครได้ 2 คะแนน และให้ใครได้ 1 คะแนน แต่ในปี 2023 เป็นต้นไป RD ของแต่ละภาคจะเป็นผู้เลือก

Final Competition 
การแข่งขันสุดท้ายของรายการคือ Final Competition ซึ่งเป็นการแข่งขันที่ได้รับคะแนนมากที่สุด โดยมีรอบการแข่งขันได้แก่ การพูดสุนทรพจน์ (speech competition) การเดินแบบชุดว่ายน้ำ (swimsuit competition) การเดินแบบชุดราตรี (evening gown competition) และการตอบคำถาม (question and answer competition) 

จากนั้นจะเป็นการรวมคะแนนทั้งหมดตลอดระยะเวลาการแข่งขัน และคะแนนโหวตจากทางบ้าน โดยคะแนนรวมของผู้แข่งขันคนใดมากที่สุด ก็จะได้ครองตำแหน่งมิสแฟบิวลัสไทยแลนด์

โดยผู้ที่ได้ครองตำแหน่งมิสแฟบิวลัสไทยแลนด์ จะได้เป็นตัวแทนประเทศไทยในการแข่งขัน มิสแฟบิวลัสอินเตอร์เนชันแนล

ผู้ดำรงตำแหน่ง 

 ภาคเหนือ ภาคกลาง  ภาคอีสาน  ภาคใต้

ผลงานการประกวด [[มิสแฟบิวลัสอินเตอร์เนชันแนล 
สัญลักษณ์สี

มิสแฟบิวลัสอินเตอร์เนชันแนล

อ้างอิง

แหล่งข้อมูลอื่น 
 
 Bryan Tan Entertainmentที่ยูทิวบ์
การประกวดนางงามในประเทศไทย